A Tiszai árvízvédelmi védvonalak mértékadó árvízszintre történő kiépítésére kiírt közbeszerzést négy cég nyerte nettó 9 milliárd 839 millió forinttal.

A nyílt tender eredményét az ajánlatkérő Országos Vízügyi Főigazgatóság közölte az uniós közbeszerzési közlönyben.

A nyertesek a Mészáros és Mészáros Ipari, Kereskedelmi és Szolgáltató Kft., a Betonútépítő Zrt., a KE-VÍZ 21 Zrt. valamint a KÖTIVIÉP B Közép-Tisza Vidéki Vízépítő és Telekommunikációs Kft. lettek.

A töltésmagasítást a Felső-Tiszán, a Tivadari híd feletti szakaszon, mintegy 22 kilométer hosszúságban kell elvégezni. A feladat része még a zsilipek átépítése, valamint a gátőr telepek korszerűsítése is. A projektet az uniós Környezeti és Energiahatékonysági Operatív Program (KEHOP) finanszírozza.